Document ID: 32007R1246

KOMISJONI MÄÄRUS (EÜ) nr 1246/2007,
24. oktoober 2007,
millega muudetakse määrust (EÜ) nr 2076/2005 seoses üleminekuaja pikendamisega, mis anti inimtoiduks ettenähtud kalaõli importivatele toidukäitlejatele
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artiklit 9,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artiklit 16,
ning arvestades järgmist:
(1)
Määruses (EÜ) nr 853/2004 kehtestatakse toidukäitlejatele loomset päritolu toidu hügieeni erinõuded. Kõnealuses määruses on sätestatud, et inimtoiduks ettenähtud kalaõli tootvad toidukäitlejad peavad järgima määruse III lisa asjakohaseid sätteid.
(2)
Määrusega (EÜ) nr 854/2004 on kehtestatud erieeskirjad inimtoiduks ettenähtud loomsete saaduste ametlikuks kontrollimiseks. Määrust kohaldatakse üksnes nende tegevuste ja isikute suhtes, mille või kelle suhtes kohaldatakse määrust (EÜ) nr 853/2004.
(3)
Komisjoni 5. detsembri 2005. aasta määruse (EÜ) nr 2076/2005 (millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks ning muudetakse määrusi (EÜ) nr 853/2004 ja (EÜ) nr 854/2004) (3) artikli 7 lõikes 3 nähakse ette erand määruse (EÜ) nr 853/2004 III lisa VIII jao III peatüki E osas sätestatud inimtoiduks ettenähtud kalaõli suhtes kehtestatud nõuetest toidukäitlejatele; erandi kohaselt võivad toidukäitlejad kuni 31. oktoobrini 2007 jätkata kalaõli importi kolmandate riikide ettevõtetest, mis olid enne komisjoni määruse (EÜ) nr 1664/2006 (4) jõustumist selleks ette nähtud ja heaks kiidetud.
(4)
Lisaks sätestatakse määruse (EÜ) nr 2076/2005 artikli 7 lõikes 4 erand komisjoni 5. detsembri 2005. aasta määruse (EÜ) nr 2074/2005 (millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004) (5) VI lisast kalaõli suhtes, millele on sertifikaat välja antud riiklike eeskirjade kohaselt, mida kohaldati enne määruse (EÜ) nr 2074/2005 jõustumist ning mis on nõuetekohaselt koostatud ja allkirjastatud enne 31. oktoobrit 2007 ning mille alusel tohib importida ühendusse kuni 31. detsembrini 2007.
(5)
Nüüdseks on selgunud, et kolmandad riigid ei suuda 31. oktoobriks 2007 täita inimtoiduks ettenähtud kalaõli suhtes kehtestatud nõudeid, mis on sätestatud määruse (EÜ) nr 853/2004 III lisas. Eelkõige on kolmandates riikides ette tulnud praktilisi raskusi seoses kalaõli tootvate ettevõtete tootmistingimuste nõuetele vastavaiks kohandamisega. Kuna kalaõli import kehtivate nõuete alusel ei kujuta inimeste tervisele lisaohtu ning selleks et vältida turuhäireid, on asjakohane pikendada erandi kestust aasta võrra. Määruse (EÜ) nr 2076/2005 artikli 7 lõikega 3 ettenähtud erandit tuleks seega pikendada kuni 31. oktoobrini 2008.
(6)
Määruse (EÜ) nr 2076/2005 artikli 7 lõike 4 punktiga b ettenähtud erandit tuleks samuti asjakohaste sertifikaatidega varustatud kalaõli importimiseks ühendusse pikendada kuni 31. detsembrini 2008. Lisaks peaksid sellised sertifikaadid olema nõuetekohaselt koostatud ja välja antud enne 31. oktoobrit 2008.
(7)
Määrust (EÜ) nr 2076/2005 tuleks vastavalt muuta.
(8)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2076/2005 artiklit 7 muudetakse järgmiselt.
1.
Lõikes 3 asendatakse kuupäev „31. oktoober 2007” kuupäevaga „31. oktoober 2008”.
2.
Lõike 4 punkti b muudetakse järgmiselt:
a)
kuupäev „31. oktoober 2007” asendatakse kuupäevaga „31. oktoober 2008”;
b)
kuupäev „31. detsember 2007” asendatakse kuupäevaga „31. detsember 2008”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. oktoober 2007

Labels: 17
0
3
6
15